
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 408 

8 Αυγούστου 2013 


ΑΠΟΦΑΣΕΙ Σ 

Αριθμ. 10785/109504 

Καθορισμός για πρώτη φορά των ορίων αιγιαλού - πα¬ 
λαιού αιγιαλού και δημιουργία ζώνης παραλίας στην 
θέση «Μαρμάρα-Κοπάδα και Βαθυβραχάκι», νήσου 
Σκύρου, Ν. Εύβοιας. 

Η ΓΕΝΙΚΗ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΘΕΣΣΑΛΙΑΣ - ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 3, 4 και 5, του Ν.2971/2001 
(Φ.Ε.Κ 285/2001 τ.Α') «περί αιγιαλού και παραλίας και 
άλλες διατάξεις». 

2. Τις διατάξεις του άρθρου 113 του Ν. 3978/2011 (ΑΊ37) 
με το οποίο τροποποιήθηκε το άρθρο 5 του Ν.2971/2001. 

3. Τις διατάξεις του Ν.3200/55 «περί διοικητικής απο- 
κεντρώσεως», όπως αυτές τροποποιήθηκαν και ισχύ¬ 
ουν σήμερα με τα Ν.Δ. 532/70, Β.Δ. 704/70, Β.Δ. 705/70, 
Β.Δ. 192/72, Π.Δ. 71/84, Π.Δ. 347/86, Ν. 2026/92 και 
Π.Δ. 97/93. 

4. Τις διατάξεις του Π.Δ. 551/88 «Οργάνωση Νομαρχι- 
ών-Οργάνωση Οικονομικών Υπηρεσιών (Φ.Ε.Κ 259 τ.Α'), 
όπως τροποποιήθηκε και ισχύει. 

5. Τ ις διατάξεις του Π.Δ. 284/88 «περί οργανισμού Υπ. 
Οικονομικών». 

6. Τις διατάξεις της παρ.21 του άρθρου 46 του 
Ν.3220/2004 (ΦΕΚ 15 τ.Α'/28-01-2004) «μέτρα αναπτυξι¬ 
ακής και κοινωνικής πολιτικής-αντικειμενοποίηση του 
φορολογικού ελέγχου και άλλες διατάξεις» δυνάμει των 
οποίων από 10-04-2004, αρμοδιότητες του Υπουργού Οι¬ 
κονομίας και Οικονομικών, οι οποίες ανήκαν ή είχαν με¬ 
ταβιβαστεί στους Νομάρχες μέχρι την έναρξη λειτουρ¬ 
γίας των Νομαρχιακών Αυτοδιοικήσεων και αφορούν 
θέματα του Υπουργείου Οικονομίας και Οικονομικών, 
που εξαιρέθηκαν από την κατάργηση με τις διατάξεις 
της παρ.2 του άρθρου 39 του Ν. 2218/1994, περιέρχονται 
στους Γενικούς Γραμματείς Περιφερειών. 

7. Τις διατάξεις του Ν. 3852/2010 (Φ.Ε.Κ 87 τ.Α'/07-06- 
2010) περί «νέας αρχιτεκτονικής της Αυτοδιοίκησης και 
της Αποκεντρωμένης Διοίκησης - Πρόγραμμα Καλλι¬ 
κράτης» και ιδίως τις διατάξεις της παρ. 1 και 2 του 
άρθρου 6, τις διατάξεις της παρ. 1 του άρθρου 280 και 
τις διατάξεις της παρ. 4 του άρθρου 283. 


8. Το αριθμ. Δ6Α 1022671 ΕΞ 2011/10-02-2011 έγγραφο 
του Υπ. Οικονομικών, σύμφωνα με το οποίο οι αρμοδιό¬ 
τητες του Υπουργού Οικονομικών, που περιήλθαν στους 
Γ ενικούς Γ ραμματείς των Περιφερειών (του Ν. 2503/1997 
Α'107), σύμφωνα με τις διατάξεις της παρ.21 του άρθρου 
46 του Ν. 3220/2004 (Α'15) και καταγράφονται στην υπ’ 
αριθμ. 1063649/790/Α0006/03-08-2004 απόφαση του 
Υπουργού Οικονομίας και Οικονομικών, ασκούνται, από 
1/1/2011, από το Γ ενικό Γ ραμματέα της Αποκεντρωμένης 
Διοίκησης. 

9. Τις διατάξεις του Π.Δ. 138/2010 (Φ.Ε.Κ 231/Α/27-12-2010) 
«περί οργανισμού Αποκεντρωμένης Διοίκησης Θεσσα¬ 
λίας - Στερεός Ελλάδας». 

10. Την από 12/02/2013 έκθεση (Ιο πρακτικό) της κατά 
το άρθρο 3 του Ν.2971/01 της αρμόδιας Επιτροπής κα¬ 
θορισμού των ορίων του αιγιαλού - παραλίας - παλαιού 
αιγιαλού, που καθόρισε για πρώτη φορά τα όρια αιγια- 
λού - παλαιού αιγιαλού και δημιουργία ζώνης παραλίας 
στην θέση «Μαρμάρα-Κοπάδα και Βαθυβραχάκι», νήσου 
Σκύρου, Ν. Εύβοιας, με ενδιαφερομένους τους Α. Ζερφ, 
Μ. Ζησίου και Ν. Καραδήμου. 

11. Το από Ιούλιο 2011, με κλίμακα 1:1000 τοπογραφικό 
διάγραμμα, το οποίο συντάχθηκε από τον διπλωμα¬ 
τούχο Αγρονόμο - Τοπογράφο Μηχανικό Στέφανο Γ. 
Κατσώλη, σε τρεις πινακίδες με αρ. οχ. Π1, Π2 και Π3, 
που ελέγχθηκε για την ακρίβεια της αποτύπωσης την 
22/11/2012 από τον Δημήτριο Προκάκη, διπλωματούχο 
Αγρονόμο Τοπογράφο Μηχανικό ΠΕ/Δ', υπάλληλο της 
Κτηματικής Υπηρεσίας Ν. Εύβοιας και θεωρήθηκε την 
26/11/2012 από την Αθηνά Μπούρικα, διπλωματούχο 
Αγρονόμο - Τοπογράφο Μηχανικό ΠΕ/Β', υπάλληλο της 
ίδιας υπηρεσίας, όπως ορίζουν οι διατάξεις του άρθρου 
4 παρ.2 του Ν.2971/01 και συνοδεύει την Έκθεση της 
προαναφερόμενης Επιτροπής. 

12. Το υπ’ αριθμ. Φ.119/170086/Σ.1698/2-04-2012 έγγρα¬ 
φο του Γ.Ε.ΕΘ.Α - Γ'Κλάδος/Γ2 - Τ.Ε.Υ., σύμφωνα με 
το οποίο από πλευράς αρμοδιοτήτων του, όπως αυτές 
απορρέουν από το άρθρο 17 του ν. 2971/2001, δεν έχει 
αντίρρηση για τη συνέχιση της διαδικασίας καθορισμού 
των ορίων αιγιαλού και δημιουργία ζώνης παραλίας 
στην εξεταζόμενη θέση. 

13. Το υπ’ αριθμ. Φ121/1094/4-6-2013 έγγραφο της Κτη¬ 
ματικής Υπηρεσίας Ν. Εύβοιας, με το οποίο ζητείται η 
έκδοση της απόφασης, αποφασίζουμε: 

Επικυρώνουμε την από 12/02/2013 έκθεση (Ιο πρακτικό) 
της κατά το άρθρο 3 του Ν. 2971/01 αρμόδιας Επιτρο¬ 
πής καθορισμού των ορίων του αιγιαλού - παραλίας 
- παλαιού αιγιαλού, που καθόρισε για πρώτη φορά τα 
όρια αιγιαλού - παλαιού αιγιαλού και δημιουργία ζώνης 
παραλίας στην θέση «Μαρμάρα-Κοπάδα και Βαθυβρα- 
χάκι», νήσου Σκύρου, Ν. Εύβοιας, με ενδιαφερομένους 
τους Α. Ζερφ, Μ. Ζησίου και Ν. Καραδήμου καθώς και 
το από Ιούλιο 2011, με κλίμακα 1:1000 τοπογραφικό διά¬ 
γραμμα, το οποίο συντάχθηκε από τον διπλωματούχο 
Αγρονόμο - Τοπογράφο Μηχανικό Στέφανο Γ. Κατσώλη, 
σε τρεις πινακίδες με αρ. σχ. Π1, Π2 και Π3, που ελέγ¬ 
χθηκε για την ακρίβεια της αποτύπωσης την 22/11/2012 
από τον Δημήτριο Προκάκη, διπλωματούχο Αγρονόμο 
Τοπογράφο Μηχανικό ΠΕ/Δ', υπάλληλο της Κτηματικής 
Υπηρεσίας Ν. Εύβοιας και θεωρήθηκε την 26/11/2012 από 
την Αθηνά Μπούρικα, διπλωματούχο Αγρονόμο - Τοπο¬ 
γράφο Μηχανικό ΠΕ/Β', υπάλληλο της ίδιας υπηρεσίας, 
όπως ορίζουν οι διατάξεις του άρθρου 4 παρ.2 του 
Ν.2971/01 και συνοδεύει την Έκθεση της προαναφερό- 
μενης Επιτροπής. 

Στο παραπάνω από Ιούλιο 2011 τοπογραφικό διάγραμ¬ 
μα σε τρεις πινακίδες, η αρμόδια Επιτροπή καθόρισε 
για πρώτη φορά: 

Την οριογραμμή του αιγιαλού με κόκκινη συνεχή πο¬ 
λυγωνική γραμμή με στοιχεία 1,2.,194,195, της οποίας 

οι κορυφές ορίζονται με καρτεσιανές συντεταγμένες 
εξαρτημένες από το κρατικό τριγωνομετρικό δίκτυο σε 
εγκάρσια Μερκατορική Προβολή στο Ελληνικό Γεωδαι- 
τικό Σύστημα Αναφοράς 1987 (Ε.Γ.Σ.Α. ’87). 

Την οριογραμμή της παραλίας με κίτρινη συνεχή πο¬ 
λυγωνική γραμμή με στοιχεία Υ,2',.,197',198', της οποίας 

οι κορυφές ορίζονται με καρτεσιανές συντεταγμένες 
εξαρτημένες από το κρατικό τριγωνομετρικό δίκτυο σε 
εγκάρσια Μερκατορική Προβολή στο Ελληνικό Γεωδαι- 
τικό Σύστημα Αναφοράς 1987 (Ε.Γ.Σ.Α. ’87). 

Η οριογραμμή παραλίας καθορίζεται κατά τρόπο που 
να απέχει σταθερή απόσταση δεκαπέντε μέτρων (15 μ.) 
από την οριογραμμή του αιγιαλού, για να εξυπηρετη¬ 
θούν οι σκοποί της παρ.2 του άρθρου 1, της παρ.3 του 
άρθρου 2 και της παρ. 1 του άρθρου 7 του Ν.2971/01. 

Αποφαίνεται ότι δεν υπάρχει παλαιός αιγιαλός που 
να τεκμηριώνεται από ενδείξεις του εδάφους και από 
άλλα αποδεικτικά στοιχεία. 

Στη ζώνης παραλίας υπάρχουν κατασκευές (ξερολι¬ 
θιές, πρόχειρες περιφράξεις) που δεν εξαιρούνται από 
αυτήν. 

Η ισχύς της παρούσας αρχίζει με τη δημοσίευση στο 
Φύλλο Εφημερίδας της Κυβερνήσεως. 

Η απόφαση αυτή μαζί με την έκθεση και το διάγραμμα 
να δημοσιευθούν στην Εφημερίδα της Κυβερνήσεως. 

Λάρισα, 19 Ιουλίου 2013 

Η Γ ενική Γ ραμματέας Αποκεντρωμένης Διοίκησης 
ΚΑΛΛΙΟΠΗ ΓΕΡΑΚΟΥΔΗ 


ΕΠΙΤΡΟΠΗ ΚΑΘΟΡΙΣΜΟΥ ΟΡΙΩΝ ΑΙΓΙΑΛΟΥ-ΠΑΡΑΛΙΑΣ 
ΚΑΙ ΠΑΛΑΙΟΥ ΑΙΓΙΑΛΟΥ 

1° ΠΡΑΚΤΙΚΟ ΤΗΣ ΣΥΝΕΔΡΙΑΣΗΣ ΤΗΣ 12/02/2013 

Στη Χαλκίδα σήμερα 12-02-2013, ημέρα Τρίτη, 

Η Επιτροπή καθορισμού ορίων αιγιαλού-παραλίας- 
παλαιού αιγιαλού, η σύνθεση της οποίας καθορίστηκε 


βάσει των διατάξεων του άρθρου 3 του Ν.2971/2001 «περί 
αιγιαλού-παραλίας και άλλες διατάξεις» και συγκροτή¬ 
θηκε με την αριθμ. 21875/133353/12-12-2011 απόφαση Γ. 
Γ. Αποκεντρωμένης Διοίκησης Θεσσαλίας - Στερεός 
Ελλάδας, όπως τροποποιήθηκε με τις αριθμ. 8234/86515/ 
04-05-2012, 14102/154323/02-08-2012 και 21445/249423/ 
26-11-2012 όμοιες αποφάσεις αποτελούμενη από τους: 

1. Μπούρικα Αθηνά, διπλωματούχο αγρονόμο τοπο¬ 
γράφο μηχανικό ΓΙΕ/Β, αν/τρια Προϊσταμένη Κτημα¬ 
τικής Υπηρεσίας Ν. Εύβοιας, σαν Πρόεδρο, 

2. Προκάκη Δημήτρη, διπλωματούχο αγρονόμο τοπο¬ 
γράφο μηχανικό ΠΕ/Δ, υπάλληλο της Κτηματικής Υπη¬ 
ρεσίας Ν. Εύβοιας σαν μέλος, 

3. Σπανού Σοφία, ανθυπασπιστή Λ.Σ., Λιμενάρχη του 
Λ.Σ. Σκύρου, σαν μέλος, 

4. Δεληκώστα Αικατερίνη, πτυχιούχο τοπογράφο μη¬ 
χανικό ΤΕ/Δ, αν/τρια Προϊσταμένη της Υπηρεσίας Δό¬ 
μησης, του Δήμου Κύμης-Αλιβερίου, σαν μέλος, 

5. Δ/ντή ΠΕΧΩ Αποκεντρωμένης Διοίκησης Θεσσαλί¬ 
ας - Στ. Ελλάδας ή νόμιμο αναπλ/τή (αν και προσκλή¬ 
θηκε νόμιμα κατά την αυτοψία δεν προσήλθε). 

Παρουσία και του γραμματέα της Επιτροπής Σκούρα 
Σταύρου, εργοδηγού δομικών έργων ΔΕ/Γ, υπαλλήλου 
Ι.Δ.Α.Χ. της Κτηματικής Υπηρεσίας Ν. Εύβοιας. 

Συνήλθε στα γραφεία της Κτηματικής Υπηρεσίας Ν. 
Εύβοιας μετά από την αριθμ. Φ.93/4/08-02-2013 πρό¬ 
σκληση της Προέδρου της για να γνωμοδοτήσει επί 
της υπόθεσης καθορισμού για πρώτη φορά των ορι- 
ογραμμών αιγιαλού-παραλίας-παλαιού αιγιαλού στη 
θέση Μαρμάρα-Κοπάδα-Βαθυβραχάκι, νήσου Σκύρου, 
Ν. Εύβοιας, με ενδιαφερόμενες τις Ζερφ Άννα, Ζησίου 
Μυρσίνη και Καραδήμου Νίκη. 

Αφού διαπιστώθηκε απαρτία κατά τις διατάξεις του 
άρθρου 14 του Ν.2690/99, η Πρόεδρος κηρύσσει την 
έναρξη της συνεδρίασης αφού η υπόθεση θεωρείται 
επείγουσα, λόγω παρέλευσης της προθεσμίας της παρ.3 
του άρθρου 5 του Ν.2971/01, όπως κρίθηκε ως τέτοια και 
από τα υπόλοιπα μέλη της Επιτροπής: 

Η Επιτροπή αφού έλαβε υπόψη 

1. Την από 29-09-2011 αίτηση των Α. Ζερφ, Μ. Ζησίου 
και Ν. Καραδήμου, με την οποία υποβλήθηκαν χάρτη ΓΥΣ 
1:5000 και τοπογραφικό διάγραμμα 1:500 και ζητήθηκε 
ο καθορισμός των ορίων αιγιαλού- παραλίας στην πιο 
πάνω περιοχή. 

2. Το από Ιούλιο 2011 τοπογραφικό διάγραμμα, του 
διπλωματούχου αγρονόμου τοπογράφου μηχανικού 
Στέφανο Γ. Κατσώλη, με κλίμακα 1:1000, σε τρεις (3) 
πινακίδες με αρ. σχ. Π1, Π2 και Π3 που ελέγχθηκε για 
την ακρίβεια της αποτύπωσης την 22-11-2012 από το 
Δημήτρη Προκάκη, διπλωματούχο αγρονόμο τοπογράφο 
μηχανικό ΠΕ/Δ, υπάλληλο της Κτηματικής Υπηρεσίας Ν. 
Εύβοιας και θεωρήθηκε την 26-11-2012 από την Αθηνά 
Μπούρικα, διπλωματούχο αγρονόμο τοπογράφο μηχα¬ 
νικό ΠΕ/Β, υπάλληλο της ίδιας Υπηρεσίας όπως ορίζουν 
οι διατάξεις του άρθρου 4 παρ.2 του Ν.2971/01. 

3. Τις διατάξεις του Ν.2971/01 (ΦΕΚ 285τ.Α’/19-12-01) «περί 
αιγιαλού-παραλίας», όπως τροποποιήθηκε, συμπληρώ¬ 
θηκε και ισχύει καθώς και της αριθμ. 1089532πε/8205πε/ 
Β0010/20-04-05 κοινής υπουργικής απόφασης Υπουργών 
Οικονομίας και Οικονομικών και ΠΕΧΩΔΕ «περί στοιχεί¬ 
ων καθορισμού αιγιαλού και παραλίας». 

4. Τις διατάξεις του άρθρου 113 του Ν.3978/2011 (ΦΕΚ 
137τ.Α72011), με τις οποίες τροποποιήθηκε το άρθρο 5 
του Ν.2971/01. 

5. Το αριθμ. Φ121/οικ.2369/25-11-2011 έγγραφο Κτηματι¬ 
κής Υπηρεσίας Ν. Εύβοιας, με το οποίο διαβιβάστηκε η 
υπόθεση προς το ΓΕΕΘΑ, κατ’ εφαρμογή της παραπάνω 
διάταξης. 

6. Το αριθμ. Φ.119/170086/Σ.1698/02-04-2012 έγγραφο 
ΓΕΕΘΑ, με το οποίο γνωμοδότησε ότι δεν έχει αντίρ¬ 
ρηση για τη συνέχιση της διαδικασίας καθορισμού των 
ορίων αιγιαλού-παραλίας και τυχόν υπάρχοντος παλιού 
αιγιαλού στην υπόψη περιοχή. 

7. Την από επιτόπιο μετάβαση των μελών της Επι¬ 
τροπής, κατά την 22-11-2012, μετά την αριθμ. Φ93/21/19- 
11-2012 πρόσκληση της Προέδρου της σχηματισθείσα 
αντίληψη για το πλάτος της βρέχόμενης ζώνης της 
ξηρός και άλλα συναφή στοιχεία που προβλέπονται από 
το άρθρο 9 του Ν.2971/2001 και ειδικότερα: 

α) τη γεωμορφολογία του εδάφους: 

ι. η μορφολογία της ακτής της εξεταζόμενης περιο¬ 
χής συνίσταται από βραχώδεις σχηματισμούς εύρους 
από 5-40μ. και έως 85μ. (στο ακρ. Μάρμαρο, στις κο¬ 
ρυφές 113-114) και ύψη στέψης από 3,5-15μ. Μεταξύ των 
βραχωδών σχηματισμών υφίστανται μικροί όρμοι που 
συνίστανται από άμμο και βότσαλο οι οποίοι έχουν 
σχηματισθεί από την αποσάθρωση-διάβρωση των μη¬ 
τρικών πετρωμάτων συνεπεία των μικρών ρυάκων που 
εκβάλλουν στα σημεία αυτά. Ειδικότερα στην ακτή εκ¬ 
βάλλουν ρύακες όπως εμφαίνονται στην πιν.ΠΙ παρά 
της κορυφής 89 του αιγιαλού και παρά της κορυφής 4 
του αιγιαλού, όπου δημιουργείται όρμος με βότσαλο, 
εύρους ΙΟμ. περίπου και υψόμετρα αυχένα της τάξης 
των 1,5-2,0μ., ενώ παρατηρείται παρά των κορυφών 92- 
93-94-95 και 115-130 πρανές με απότομες κλίσεις. Στην 
πιν.Π2 εμφαίνονται οι ρύακες παρά των κορυφών του 
αιγιαλού 37-38, όπου δημιουργείται όρμος με άμμο και 
βότσαλο (όρμος Απιάς) εύρους 12μ. περίπου και υψό¬ 
μετρα αυχένα της τάξης των 1,5μ., παρά των κορυφών 
71-72, όπου δημιουργείται μικρός όρμος με χώμα, εύρους 
7μ. και υψόμετρα αυχένα της τάξης των 1,5μ. και παρά 
της κορυφής 157, όπου παρατηρούνται καταπτώσεις. 
Στην πιν.Π3 εμφαίνονται οι ρύακες παρά των κορυφών 
του αιγιαλού 186 και 194, όπου δημιουργούνται μικροί 
όρμοι ο πρώτος με εύρος ΙΟμ. περίπου από βότσαλο και 
ο δεύτερος (όρμος Αγνού) με εύρος 15μ. και υψόμετρα 
αυχένα 1,5-2,0μ. 

Η περιοχή μελέτης βρίσκεται στα Ν.Δ. της νήσου Σκύ¬ 
ρου, αποτελεί μικρή χερσόνησο και εκτείνεται Β.Δ. από 
τον όρμο Αγνού έως το ακρ. Μάρμαρο, που αποτελεί 
το Ν.Α. όριο της ενώ από εκεί η ανατολική της πλευρά 
εκτείνεται εντός του όρμου Τρεις Μπούκες. 

ιι. η μορφολογία της συνεχόμενης της ακτής περι¬ 
οχής χαρακτηρίζεται από λοφώδες ανάγλυφο (με τις 
υψηλότερες κορυφές των υψωμάτων να μη ξεπερνούν 
τα 104,5μ.), με έδαφος βραχώδες-ημιβραχώδες διέπεται 
από τις εκτός σχεδίου πολεοδομικές διατάξεις και εί¬ 
ναι αδόμητη, πλην μερικών πρόχειρων κατασκευών, με 
χρήση γης κυρίως γεωργοκτηνοτροφική. 

ιιι. Το φυσικό όριο βλάστησης συνίσταται από αυτοφυή 
θαμνώδη και ξυλώδη βλάστηση χαρακτηριστική των 
βοσκοτόπων ή λιβαδιών. Τα βοσκοτόπια αυτά ανήκουν 
στην κατηγορία των γυμνών βοσκών στο μεγαλύτερο 
μέρος, όπου η χλωρίδα αποτελείται από πόες και μι¬ 
κρούς θάμνους και μικρό μέρος αυτών στις μερικώς 
καλυμμένες βοσκές που καλύπτονται από θάμνους και 
ξυλώδη βλάστηση. 


β) το γεγονός ότι στην περιοχή δεν εντοπίστηκαν 
παράκτιοι φυσικοί πόροι. 

γ) ότι στην ν. Σκύρο, όπως προκύπτει από τα ανεμο- 
λογικά στοιχεία του μετεωρολογικού Σταθμού Σκύρου 
της Ε.Μ.Υ. πνέουν άνεμοι του βόρειου τομέα (Β., Β.Α. και 
Β.Δ) με συνολική συχνότητα 56% περίπου ετησίως και 
ένταση που φθάνει και τα 11 Βΐ. και του νότιου τομέα 
με συνολική συχνότητα 23% και ένταση που φθάνει τα 
10Βί. Οι ισχυρότεροι κυματισμοί που προσβάλλουν την 
περιοχή ενδιαφέροντος προέρχονται από τη Ν., Ν.Δ., Δ. 
και Ν.Α. διεύθυνση με ετήσια συχνότητα 8,55%, 9,41%, 
3,61% και 5,116% αντίστοιχα και ένταση που φθάνει τα 
10Βί. για τους Ν. και Ν.Α. ανέμους με συχνότητα εμφά¬ 
νισης στην ένταση αυτή 0,011 ετησίως, ενώ η περιοχή 
είναι προστατευμένη από τους ανέμους του βόρειου 
τομέα αλλά και τους ανατολικούς καθώς η πλευρά αυτή 
βρίσκεται εντός του φυσικού κόλπου Τρεις Μπούκες, ο 
οποίος με τις νήσους Πλατειά και Σαρακηνό στη νότια 
είσοδό του δημιουργεί ασφαλές και υπήνεμο κόλπο. 

δ) τη μορφολογία του πυθμένα η σύσταση του οποίου 
είναι αμμώδης-πετρώδης με σχηματισμούς φυτοκοινω¬ 
νιών κατά τόπους με μεγάλες κλίσεις και μεγάλα βάθη 
θάλασσας, να αναπτύσσονται σε αρκετή απόσταση από 
την ακτογραμμή, όπως προκύπτει από το χάρτη της 
Υ.Υ. Το μέσο εύρος διακύμανσης της στάθμης της θά¬ 
λασσας στην περιοχή μελέτης είναι μικρό και γενικά η 
επίδραση της παλίρροιας στην κίνηση των θαλασσίων 
μαζών είναι ασήμαντη. Σύμφωνα με τις μετρήσεις του 
παλιρροιόμετρου της Σκιάθου (μετρήσεις 1955-1978), 
που είναι το πλησιέστερο στην περιοχή μελέτης τα 
χαρακτηριστικά της περιοχής έχουν ως εξής: μέγιστο 
εύρος 0,07μ., ελάχιστο εύρος 0,60μ., μέσο εύρος Ο,ΟΙμ. 
και επάλλαξη 1,05μ. Κατά τη χειμερινή περίοδο τα ρεύ¬ 
ματα γενικής κυκλοφορίας που παραπλέουν τις νότιες 
ακτές της Σκύρου, όπου και η εξεταζόμενη περιοχή, 
έχουν κίνηση όμοια με τη φορά των δεικτών του ρολο¬ 
γιού (Πλοηγός-τ.Δ') 

ε) τον τομέα ανάπτυξης κυματισμού σε σχέση με το 
μέτωπο της ακτής, ότι δηλαδή πρόκειται για ακτή με 
μεγάλο ανάπτυγμα πελάγους, που σε συνδυασμό με 
τους ισχυρούς ανέμους που την επηρεάζουν να αναμέ¬ 
νεται η δημιουργία μεγάλης έντασης κυματικού πεδίου. 

στ) τη μη ύπαρξη λιμενικών έργων στην περιοχή. 

ζ) την ύπαρξη εγκεκριμένων χωροταξικών κατευθύν¬ 
σεων και χρήσεων γης που επηρεάζουν την παράκτια 
ζώνη και ειδικότερα την αριθμ. 5840/262342/28-12-2012 
(ΦΕΚ 7/ΑΑΠ/23-01-2013) απόφαση Γ.Γ. Αποκεντρωμένης 
Διοίκησης Θεσσαλίας-Στ. Ελλάδας, με την οποία εγκρί- 
θηκε το σχέδιο Χωροταξικής και Οικιστικής Οργάνωσης 
Ανοικτής Πόλης (ΣΧΟΟΑΠ) του Δήμου Σκύρου. 

Η περιοχή μελέτης σύμφωνα με το ΣΧΟΟΑΠ έχει 
ενταχθεί σε προτεινόμενη περιοχή ειδικής προστασί¬ 
ας (ΠΕΠ) και ειδικότερα σε ΠΕΠ απόλυτης προστασίας 
θεωρούμενη ως δασική έκταση και προστατευόμενη από 
την ισχύουσα νομοθεσία «περί προστασίας των δασών 
και εν γένει εκτάσεων της χώρας» με δραστηριότητες 
προβλεπόμενες από τη δασική νομοθεσία Ν.998/1979 και 
Ν.3208/2003. Ειδικότερα επιτρέπονται χώροι και εγκα¬ 
ταστάσεις εκτροφής αναπαραγωγής και εκγύμνασης 
σκυριανού αλόγου καθώς και ενημέρωσης, εκπαίδευ¬ 
σης και άθλησης επισκεπτών, εγκαταστάσεις κοπής και 
επεξεργασίας ξύλου ή άλλων προϊόντων του δάσους, 
εγκαταστάσεις επεξεργασίας γάλακτος και γαλακτο- 

κομικών προϊόντων, οργανωμένες κατασκηνώσεις και 
παιδικές εξοχές υπαίθριοι χώροι και υποδομές πολιτι¬ 
σμού, υπαίθριοι αθλητικοί χώροι και εγκαταστάσεις και 
δραστηριότητες και εγκαταστάσεις ήπιας αναψυχής και 
περιβαλλοντικής εκπαίδευσης όλα τα παραπάνω ύστερα 
από τη σχετική άδεια των αρμοδίων υπηρεσιών του Υπ. 
Γεωργίας και των καθ’ ύλη αρμόδιων φορέων. 

η) την μη ύπαρξη καταγεγραμμένων δημοσίων κτημά¬ 
των, αρμοδιότητας Υπουργείου Οικονομικών. 

θ) το γεγονός ότι στην περιοχή δεν υφίσταται κτη¬ 
ματολόγιο. 

ι) τη μη ύπαρξη θεσμοθετημένων ευπαθών οικοσυστη¬ 
μάτων και προστατευόμενων περιοχών. 

8. Για τον καθορισμό της οριογραμμής παραλίας η 
Επιτροπή αφού έλαβε υπόψη τις διατάξεις των άρθρων 
1 (παρ.2), 2 (παρ.3) και 7 (παρ.1) του Ν. 2971/01 και συ- 
νεκτιμώντας τα δεδομένα, ότι δηλαδή πρόκειται για 
περιοχή, που διέπεται από τις εκτός σχεδίου πολεοδο- 
μικές διατάξεις χωρίς παραλιακή οδό και με δύσκολη 
πρόσβαση λόγω του ανάγλυφου, προτείνει τη δημιουρ¬ 
γία ζώνης παραλίας πλάτους δεκαπέντε (15) μέτρων, 
που θεωρείται απαραίτητη για την εξυπηρέτηση της 
επικοινωνίας ξηράς-θάλασσας και αντίστροφα καθώς 
και για την εξυπηρέτηση άλλων κοινωφελών σκοπών 
(έργα υποδομής πρόσβαση στην ακτή κ.λπ.). 

Ύστερα από τα παραπάνω η Επιτροπή, αποφασίζει: 

1) Καθορίζει για πρώτη φορά επί του παραπάνω από 
Ιουλίου 2011 τοπογραφικού διαγράμματος σε τρεις πι¬ 
νακίδες (με αρ. σχ. Π1,Π2,Π3): 


α. Την οριογραμμή του αιγιαλού με κόκκινη συνεχή 
πολυγωνική γραμμή με στοιχεία 1,2,...,194,195, της οποίας 
οι κορυφές εξασφαλίζονται με συντεταγμένες εξαρτη¬ 
μένες από το κρατικό τριγωνομετρικό δίκτυο σε Εγκάρ¬ 
σια Μερκατορική Προβολή στο Ελληνικό Γεωδαιτικό 
Σύστημα Αναφοράς 1987 (ΕΓΣΑ ’87). 

β. Την οριογραμμή της παραλίας με κίτρινη συνεχή 
πολυγωνική γραμμή με στοιχεία Τ,2',...,197',198', της οποί¬ 
ας οι κορυφές εξασφαλίζονται με συντεταγμένες από 
το κρατικό τριγωνομετρικό δίκτυο σε Εγκάρσια Μερ¬ 
κατορική Προβολή στο Ελληνικό Γεωδαιτικό Σύστημα 
Αναφοράς 1987 (ΕΓΣΑ ’87). 

Η οριογραμμή παραλίας καθορίζεται κατά τρόπο που 
να απέχει σταθερή απόσταση δεκαπέντε (15) μέτρων 
από την οριογραμμή του αιγιαλού, για να εξυπηρετη¬ 
θούν οι σκοποί της παρ.2 του άρθρου 1, της παρ.3 του 
άρθρου 2 και της παρ.1 του άρθρου 7 του Ν. 2971/01. 

2) Αποφαίνεται ότι δεν υπάρχει παλαιός αιγιαλός, που 
να τεκμηριώνεται από ενδείξεις του εδάφους και από 
άλλα αποδεικτικά στοιχεία. 

3) Στη ζώνη παραλίας υπάρχουν κατασκευές (ξηρο- 
λιθιές, πρόχειρες περιφράξεις), που δεν εξαιρούνται 
από αυτή. 

Η Επιτροπή 
ΑΘΗΝΑ ΜΠΟΥΡΙΚΑ 
ΔΗΜΗΤΡΗΣ ΠΡΟΚΑΚΗΣ 
ΣΟΦΙΑ ΣΠΑΝΟΥ 
ΚΑΤΕΡΙΝΑ ΔΕΛΗΚΩΣΤΑ 

Για τεχνικούς λόγους στο σχεδιάγραμμα, 
έγινε σμίκρυνση,κατά ποσοστό 35% 

